ZAPISNIK

sa 47. sjednice Vijeća Gradske četvrti Gornji grad - Medveščak održane 21. siječnja 2021. u prostorijama Mjesnog odbora Gupčeva zvijezda, Ksaver 203.
Početak sjednice: 17:00 sati
Nazočni članovi Vijeća:
1. Mirjana Džajo, predsjednica VGČ Gornji grad – Medveščak
2. Luka Bogdan, potpredsjednik VGČ 
3. Tin Pažur – stigao na sjednicu u 17.05
4. Marija Gazzari
5. Miren Milović
6. Nada Boban 
7. Diana Pečkaj - Vuković
8. Tomislav Oreški
9. Neven Marković – napustio sjednicu u 17.45
10. Vlasta Toth
11. Dejan Bosak – stigao na sjednicu u 17.10
12. Tatjana Holjevac
13. Marija Marinović 
14. Urša Raukar – Gamulin
15. Mira Radičević
Nazočni djelatnici Gradskog ureda za mjesnu samoupravu:
1. Gordana Barač, voditeljica PO Gornji grad – Medveščak 
2. Višnja Stanušić, stručna referentica PO Gornji grad – Medveščak 
Predsjedava Mirjana Džajo, predsjednica Vijeća.
       Zapisnik vodi: Višnja Stanušić

Predsjednica konstatira da je nazočna većina članova Vijeća što znači da Vijeće može pravovaljano odlučivati, te otvara 47. sjednicu Vijeća Gradske četvrti Gornji grad - Medveščak.
	Predsjednica predlaže usvajanje zapisnika 46. sjednice Vijeća Gradske četvrti održane 17. prosinca 2020. godine, te vijeće JEDNOGLASNO sa 14 glasova prihvaća zapisnik bez prigovora sa 46. sjednice. 
Predsjednica M. Džajo predlaže dodatne točke dnevnog reda:
1. [bookmark: _Hlk60302710]Zahtjev za uklanjanje ležećih policajaca u ulici Pantovčak 63
2. Prijedlog zaključka o sigurnosti škola i vrtića 

Dnevni red s dopunom JEDNOGLASNO je prihvaćen sa 14 glasova ZA



DNEVNI RED:   
1. Prijedlog Financijskog plana  Gradske četvrti Gornji grad – Medveščak za 2021. 
2. Prijedlog Programa održavanja komunalne infrastrukture na području Gradske četvrti Gornji grad – Medveščak 
3. Prijedlog Izvješća o radu Vijeća Gradske četvrti Gornji grad – Medveščak u 2020. 
4. Prijedlog Programa rada Vijeća Gradske četvrti Gornji grad – Medveščak za 2021. 
5. Prijedlog zaključka o prometnoj problematici na području Mjesnog odbora Gornji grad 
6. Zahtjev  za uklanjanje ležećih policajaca u ulici Pantovčak 63
7. Prijedlog zaključka o sigurnosti škola i vrtića 
8. Pitanja, prijedlozi i obavijesti



Ad.1. Prijedlog financijskog plana gradske četvrti Gornji grad – Medveščak za 2021.  

Predsjednica Vijeća M. Džajo obrazlaže točku dnevnog reda te otvara raspravu.Nakon rasprave u kojoj su sudjelovali U. Raukar-Gamulin, N. Boban, N. Marković sa: 
7 glasova ZA  i 7 SUZDRŽANIH Financijski plan nije izglasan.

Ad.2. Prijedlog Programa održavanja komunalne infrastrukture na području  Gradske četvrti Gornji grad – Medveščak

Predsjednica Vijeća M. Džajo obrazlaže točku dnevnog reda. Nakon rasprave u kojoj su sudjelovali  T. Holjevac, U.Raukar Gamulin i M. Džajo Program održavanja komunalne infrastrukture na području Gradske četvrti Gornji grad – Medveščak nije izglasan. 

Glasalo se za prijedlog T. Holjevac da se Financijski plan i Program održavanja komunalne infrastrukture pošalju na doradu Gradskom uredu za mjesnu samoupravu u smislu povećanja sredstava koji bi bili dostatni za rješavanje tj. održavanje komunalne infrastrukture (velika oštećenja nastala potresom u ožujku i prosincu 2020. i poplavom – srpanj 2020.) – preispitivanje realnog stanja. Prijedlog je izglasan sa 
9 glasova ZA, 3 PROTIV i 3 SUZDRŽANA



Ad.3. Prijedlog Izvješća o radu Vijeća Gradske četvrti Gornji grad – Medveščak u 2020.

Predsjednica Vijeća M. Džajo obrazlaže točku dnevnog reda te otvara raspravu. Nakon rasprave u kojoj su sudjelovali U. Raukar-Gamulin i N. Boban, sa:
12 glasova ZA i 3 SUZDRŽANA prihvaćeno je 
						

	
IZVJEŠĆE O RADU VIJEĆA GRADSKE ČETVRTI
GORNJI GRAD - MEDVEŠČAK ZA 2020. GODINU

Gradska četvrt Gornji grad - Medveščak

Smještaj na prostoru Grada Zagreba: Obuhvaća dio najužeg grada Zagreba,
uključujući središnji gradski trg i staru gradsku jezgru (Kaptol i Gradec). Graniči s Gradskom četvrti Donji grad na jugu, Maksimirom na istoku, Podsljemenom na sjeveru i Črnomercem na zapadu.
Osnovna obilježja prostora i urbaniteta:  Područje Četvrti izduženo je u pravcu sjever-jug i osim vrlo malenog i najgušće naseljenog  južnog dijela, najveći dio se proteže  južnim obroncima Medvednice koji se spuštaju do samog centra grada. Prostor je prošaran brojnim parkovima i park-šumama Jelenovac, Prekrižje, Zelengaj, Tuškanac, Orlovac i Remetski kamenjak.
Južni dio Četvrti čini stara gradske jezgra, urbanistički dovršena u 19. stoljeću, kojom dominira Gornji gad s Kaptolom i Gradecom –  povijesnom jezgrom i temeljem današnjega grada Zagreba. Središnji i sjeverni dio Četvrti  brežuljkasto je područje s obiljem zelenih površina. Južni dio karakteriziraju stambene  i poslovne zgrade  tipične za srednjeevropsku arhitektura, a na sjeveru po tipu građevina pretežu urbane vile i obiteljske kuće građene posljednjih stotinjak godina.
Površina:  1.019,11 ha (10.191 km2) 
Stanovništvo: 36.384 (2001. godina), prosječna dob stanovnika: 44,1 godina, gustoća naseljenosti: 3.593 stanovnika/km², broj kućanstava: 14 061, broj stanova: 16. 437.  Prema popisu 2011. ukupan broj stalnih stanovnika 30.962, broj kućanstava 13.088, broj stanova 17.445.
Gustoća naseljenosti: Najjužniji dio je puno gušće naseljen od sjevernog izrazito rezidencijalnog dijela, posljednjih decenija broj i gustoća naseljenosti su u stalnom i vidljivom opadanju. Prosuđujemo da je razlog tomu pretvaranje dijela stambenog prostora u poslovni i pojava da dio  investitora ulaže višak sredstava u nekretnine na ovom, izrazito atraktivnom, prostoru,  pa čak i bez namjere da  se na taj način stečene nekretnine koriste bilo za poslovnu ili stambenu namjenu.

Vijeće Gradske četvrti Gornji grad - Medveščak konstituirano je 29. lipnja 2017. i zastupljeno je šest kandidacijskih lista. 

Sastav Vijeća: 
Mirjana Džajo – predsjednica (Stranka rada i solidarnosti – Zelena lista – Reformisti) izabrana na 25. sjednici 17. lipnja 2019. kada je Vijeće razriješilo dužnosti dodatašnjeg predsjednika Luku  Bogdana (HDZ)  koji je podnio ostavku te je na istoj sjednici izabran za potpredsjednika Vijeća umjesto Dijane Pečkaj Vuković – od 30. kolovoza 2018. NLZG), Diana Pečkaj Vuković  (NLSŠ – HSLS) – potpredsjednica do 17. lipnja 2019, Nada Boban (NLSŠ – HSLS, od 14. veljače 2019. Demokrati)),  Dejan Bosak (NLSŠ – HSLS, od 30. kolovoza 2018. NLZG), Marija Gazzari (SDP), Mislav Herman (HDZ) – 16. prosinca 2019. stavio mandat u mirovanje i od 17. prosinca 2019. zamjenjuje ga Konrad Puškarić (HDZ), Marija Marinović (HDZ), Miren Milović (SDP), Neven Marković (Stranka rada i solidarnosti – Zelena lista – Reformisti), Tatjana Holjevac (Lista grupe birača nositeljice liste Tatjane Holjevac), Neda Raukar – Gamulin (Zagreb je naš! – NL – Orah – RF – Za grad), Vlasta Toth (Zagreb je naš! – NL – Orah – RF – Za grad), Tin Pažur (SDP), i Tomislav Oreški (Stranka rada i solidarnosti – Zelena lista – Reformisti), Mira Radičević (HDZ) – članica od 17. prosinca 2020. kao zamjena za Konrada Puškarića koji je podnio ostavku 09. studenog 2020. 
Vijeće broji 15 članova.

Vijeće Gradske četvrti Gornji grad - Medveščak je oblik mjesne samouprave u Gradu Zagrebu putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad. Gradska četvrt osniva se za područje koje predstavlja gradsku, gospodarsku i društvenu cjelinu, a koje je povezano zajedničkim interesima građana.

Područje Gradske četvrti Gornji grad - Medveščak obuhvaća 13 mjesnih samouprava – 13 mjesnih odbora („August Cesarec“, Gornji grad, Gupčeva Zvijezda, „Ivan Kukuljević Sakcinski“, Kraljevec, Medveščak, Nova Ves, Petrova, Ribnjak, Stjepan Radić, Šalata, Tuškanac i Voćarska) s tim da uz neke probleme koji su zajednički  ili vrlo slični  za sve  mjesne odbore, pojedini mjesni odbori ili grupe mjesnih odbora imaju svoje specifične probleme.
Južni dio Gradske četvrti  koji obuhvaća mjesne odbore „I. K. Sakcinski“, „August Cesarec“, Gornji grad, Medveščak, Nova Ves, Ribnjak i Petrova predstavlja najužu gradsku povijesnu jezgru koja je odavno izgrađena i urbanistički definirana primjereno potrebama i standardima koji su zadovoljavali potrebe ondašnjih žitelja u posve različitim okolnostima od današnjih. Kako se radi o području na kojem su danas funkcionalno i administrativano smještena sjedišta političke vlasti i najvažnijih državnih organa (Sabor RH, Vlada RH, Ured Predsjednika, Ustavni sud), brojna diplomatska predstavništva, najvažnije organizacije i institucije Katoličke crkve u Hrvatskoj, niz  kulturnih, znanstveno-istraživačkih i sveučilišnih ustanova te brojne povijesne i druge znamenitosti, osim stalnih stanovnika čiji broj se stalno smanjuje, na području ovih mjesnih odbora  svakodnevno  prometuje veliki broj raznih posjetilaca. Najveći problem ovog područja vezan je uz dnevnu prometnu komunikaciju – promet u kretanju i promet u mirovanju – veliki nedostatak parkirnih mjesta, nedostatak biciklističkih staza, problemi zbog prometnih gužvi, buke, zagađenog zraka i usporenog javnog prometa. Problem su i stare i dotrajale komunalne instalacije, posebno nedovoljni kapacitet sustava za odvodnju oborinskih i fekalnih voda, a  izrazita je potreba pojačanog održavanja brojnih stuba kojih na ovom brdovitom području ima razmjerno puno. Također ovdje, kao i u cijeloj gradskoj četvrti, objekti predškolskog odgoja i osnovnog školstva su u pravilu starije godine izgradnje,   i s brojnim nedostacima u odnosu na suvremene standarde i kriterije. Nedostaju im adekvatni sportsko - rekreativni sadržaji (sportske dvorane i suvremena nastavna pomagala – internet i slično).
         Sjeverni dio gradske četvrti obuhvaća mjesne odbore „Stjepan Radić“, Tuškanac, Kraljevec, Gupčeva zvijezda, Šalata i  Voćarska. To je izrazito brdovito područje - rezidencijalni dio sa brojnim atraktivnim javnim zelenim površinama - gradskim parkovima i brojnim park - šumama u kojima usred gradskog prostora i danas obitavaju brojne biljne i životinjske vrste. Na ovom području nalazimo manje urbane vile i obiteljske kuće sa velikim i zelenim okućnicama. Potrebno je stalno obnavljati kvalitetne uređene zelene površine i nadopunjavati ih objektima dječjih i  sportskih igrališta što je Vijeće Gradske četvrti kroz svoje planove nastojalo činiti. Ovo područje, za stanovnike  na nekim rubnim sjevernim dijelovima, ima izrazito velike probleme s objektima komunalne infrastrukture. Nedostaje kanalizacija na dijelu ulica Kraljevec, Donje Prekrižje, Pantovčak, dio ulica nije adekvatno izgrađen i uređen (Šumski prečac, Kraljevec, Donje Prekrižje, ulica Vale Vouka)  dio ulica je zapušten. Isto kao i na južnom dijelu gradske četvrti  problem je nedostatak sportskih objekata, posebno dvorana,  kako za objekte osnovnog školstva tako i za rekreaciju građana. Uočavamo da je na sjevernom, kao i na južnom dijelu gradske četvrti, najveći broj problema građana vezan je, na ovaj ili onaj način uz promet,  a posebno se ističu pitanja vezana uz parkiranje automobila.

      (1) Vijeće obavlja samostalno slijedeće poslove:

1. donosi pravila Gradske četvrti;
2. donosi financijski plan i godišnji obračun;
3. odlučuje o raspolaganju imovinom Gradske četvrti;
4. donosi program održavanja komunalne infrastrukture na području Gradske četvrti; 
5. donosi plan komunalnih aktivnosti za područje Gradske četvrti; 
6. može donijeti plan potreba za aktivnostima, programima i projektima unapređenja kvalitete 
    života građana Gradske četvrti i mjesnih odbora koji su od interesa za dva ili više mjesnh 
    odbora ili za cijelu Gradsku četvrt i utvrđuje prioritete u njihovoj realizaciji;
7. bira predsjedniks i potpredsjedniksa Vijeća;
8. saziva mjesne zborove građana;
9. sudjeluje u provođenju civilne zaštite na svom području; 
10. koordinira rad mjesnih odbora;    
11. donosi program rada i izvješće o radu; 
12. donosi poslovnik o svom radu u skladu sa Statutom;
13. surađuje s drugim gradskim četvrtima na području Grada Zagreba, osobito
      sa   susjednima;
14. surađuje s udrugama na svom području o pitanjima od interesa za građane 
      Gradske četvrti;
15. obavlja i druge poslove utvrđene zakonom, gradskim odlukama i drugim propisima. 

       
(2) Program održavanja komunalne infrastrukture iz stavka 1. točke 4. ovoga članka obuhvaća poslove i radove održavanja objekata i uređaja komunalne infrastrukture na području Gradske četvrti koji se odnosi na odvodnju atmosferskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta.
(3) Program održavanja komunalne infrastrukture iz stavka 1. točke 4. ovoga članka Vijeće je dužno donijeti do 31. siječnja tekuće godine, a u slučaju da to ne učini, program će na gradonačelnikov prijedlog donijeti Gradska skupština.
(4) Plan komunalnih aktivnosti iz stavka 1. točke 5. ovoga članka obuhvaća poslove i radove kojima se poboljšava komunalni standard građana na području Gradske četvrti, a koji nisu obuhvaćeni drugim planom ili programom.
(5) Sastavni dio plana komunalnih aktivnosti iz stavka 1. točke 5. ovoga članka su planovi malih komunalnih akcija mjesnih odbora na području Gradske četvrti, koje donose vijeća mjesnih odbora i dostavljaju ih Vijeću najkasnije do 1. ožujka tekuće godine.
(6) Vijeće plan komunalnih aktivnosti iz stavka 1. točke 5. ovoga članka donosi nakon što mu je više od polovice vijeća mjesnih odbora s područja te četvrti dostavilo plan malih komunalnih akcija mjesnih odbora.
(7) U slučaju da vijeće mjesnog odbora ne donese plan komunalnih akcija i ne dostavi ga Vijeću u zadanom roku, plan malih komunalnih akcija tog mjesnog odbora donijet će Vijeće.
(8) Pod planom potreba za aktivnostima, programima i projektima unapređenja kvaliteta života građana iz stavka 1. točke 6. ovoga članka podrazumijeva se iniciranje, organiziranje i provođenje aktivnosti, programa i projekata u kulturno-zabavnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju; aktivnostima u području skrbi o osobama treće životne dobi, a koji su nedovoljno ili uopće nisu obuhvaćeni drugim programima.
 
 Pored gore navedenih poslova Vijeće: 
1. predlaže koncept razvoja svoga područja u okviru razvojnog plana Grada Zagreba;
2. predlaže rješenje od interesa za svoje područje u postupcima izrade i donošenja prostornih i drugih planskih dokumenata i njihova ostvarenja;
3. prati stanje u komunalnoj infrastrukturi na svom području i predlaže programe razvoja komunalne infrastrukture;
4. brine se o uređivanju naselja, kvaliteti stanovanja, komunalnim objektima, infrastrukturi te obavljanju komunalnih i drugih uslužnih djelatnosti od značenja za Gradsku četvrt;
5. brine se o zadovoljavanju potreba stanovnika na području predškolskog odgoja i obrazovanja, javnog zdravstva, socijalne skrbi, kulture, tehničke kulture i sporta od značenja za Gradsku četvrt;
6. predlaže i prati mjere i akcije za zaštitu i unapređivanje okoliša te za poboljšanje uvjeta života;
7. predlaže mjere nakon razmatranja stanja sigurnosti i zaštite osoba, imovine i dobara na svome području;
8. predlaže mjere za učinkovitiji rad komunalnih službi;
9. razmatra pitanja iz nadležnosti Grada, koja se odnose na Gradsku četvrt, njezino područje i stanovništvo i daje nadležnim tijelima mišljenja i prijedloge;
10. podnosi gradonačelniku inicijative i prijedloge za donošenje odluka i drugih općih akata koji su u neposrednoj vezi s djelokrugom rada Vijeća Gradske četvrti;
11. razmatra prijedloge građana i pravnih osoba s područja Gradske četvrti i ako ocijeni da je prijedlog osnovan, prosljeđuje ga tijelima nadležnim za njihovo rješavanje;
12. predlaže osnivanje ustanova u djelatnostima brige o djeci predškolske dobi, obrazovanja, javnog zdravstva, socijalne skrbi, kulture i sporta, prati rad ustanova u tim djelatnostima osnovanim radi zadovoljavanja potreba stanovnika na svome području te predlaže mjere za unapređivanje njihova rada;
13. predlaže imenovanje ulica, javnih površina, parkova, sportskih terena, škola, vrtića, ustanova u kulturi i svih drugih objekata na svojem području;
14. može predložiti područja mjesnih odbora na svome području;
15. predlaže promjenu područja Gradske četvrti, odnosno mjesnih odbora na svojem području;
16. predlaže kandidate za suce porotnike.



Vijeće obavlja i druge poslove, što mu ih iz samoupravnog djelokruga Grada Zagreba povjeri Gradske skupština, a koji su od značaja za Gradsku četvrt.


I. UVODNE  NAPOMENE 

Rad Vijeća Gradske četvrti Gornji grad - Medveščak u 2020. godini bio je određen slijedećim aktivnostima:
· predlaganje i donošenje Plana komunalnih aktivnosti Gradske četvrti i  Programa održavanja komunalne infrastrukture na području Gradske četvrti; 
· suradnja i partnerstvo sa ustanovama, udrugama i civilnim društvom u poboljšanju društvenih sadržaja i programa,
· predlaganje rješenja u postupcima izrade i donošenje prostornih i drugih planskih dokumenata,
· predlaganje programa gradnje objekata i uređenja komunalne infrastrukture,
· koordinacijom rada vijeća mjesnih odbora,
· vođenje brige o zadovoljavanju različitih potreba građana,
· odgovornost za upravljanje prostorima mjesnih samouprava,
· davanje mišljenja Gradonačelniku, Gradskim upravnim tijelima i Gradskoj skupštini o pitanjima koja su važna za Gradsku četvrt.


II. RAD VIJEĆA  - 2020. godina

OSNOVNI KVANTITATIVNI POKAZATELJI

a) sjednice Vijeća

1. Održano je 12 sjednica 
2. Ukupno točaka dnevnog reda 144 
3. Prosječno trajanje sjednica 1,0 – 2,0 h
4. Prosječna prisutnost vijećnika sjednica Vijeća 15 
5. Na 144 održanih sjednica Vijeća donijeto je 115 raznih akata.

           Vijeće Gradske četvrti Gornji grad - Medveščak je tijekom 2020. godine, na svojim sjednicama, raspravljalo i donijelo Plan komunalnih aktivnosti za 2020. (19. ožujka 2020.)i izmjenu PKA (29. listopada 2020.), Program održavanja komunalne infrastrukture na području Gradske četvrti  u 2020. (31. siječnja 2020.) Financijski plan Gradske četvrti za 2020. (23. siječnja 2020.),  Izvješće o radu za 2019., Godišnji izvještaj o izvršenju Financijskog plana Gradske četvrti za 2019., Program rada za 2020. te Plan prioriteta za izradu PKA za 2021.
           Vijeće je na svojim sjednicama donijelo  zaključke o postavljanju umjetnih izbočina i ostalih prometnih i arhitektonskih barijera, sukladno zahtjevima Gradskog ureda za prostorno uređenje, graditeljstvo, izgradnju grada, komunalne poslove i promete, Odjel za promet i građana (na koja su izdana pozitivna rješena) kao i zahtjeva građana; o preregulaciji prometa; uvrštavanju prometnica u zonu parkiranja; imenovanju javnih površina;  izmještanju zelenih otoka; semaforizaciji i dr. 
	Sukladno članku 86. Statuta grada Zagreba, Vijeće Gradske četvrti Gornji grad - Medveščak donijelo je zaključke o prijedlogu programa gradnje objekata i uređaja komunalne infrastrukture na području grada Zagreba za 2021. godinu, te prijedlog Programa održavanja komunalne infrastrukture na području grada Zagreba u 2021. godini, kao i drugim prijedlozima upućenim od strane gradskih ureda.
	Tijekom 2020. Vijeće je organiziralo i održalo tematske sjednice na temu: Provođenje i održavanje čistoće na području Gradske četvrti Gornji grad – Medveščak s predstavnicima Zagrebačkog holdinga Podružnice Čistoća, i Prijedlog regulacije prometa u zoni Grškovićeva – Mesićeva – Vramčeva s predstavnicima Gradskog ureda za prostorno uređenje, izgradnju Grada , graditeljstvo, komunalne poslove i promet i projektantske tvrtke Elipsa – SZ. 

I. Sjednice Vijeća Gradske četvrti i radnih tijela Vijeća

	Broj održanih sjednica Vijeća GČ
	12

	Prosječan broj prisutnih članova Vijeća /Broj članova VGČ
	15

	Ukupan broj točaka dnevnih redova održanih sjednica Vijeća
	144

	Ukupan broj akata (zaključaka, planova i dr.) donesenih na sjednicama Vijeća
	115

	Broj pitanja, zahtjeva i prijedloga članova Vijeća na koje su zatraženi odgovori ili očitovanja gradskih tijela ili drugih subjekata
	
12

	Broj pitanja, zahtjeva i prijedloga članova Vijeća na koje su pribavljeni odgovori ili očitovanja gradskih tijela ili drugih subjekata
	
10

	Broj donesenih mišljenja Vijeća o prijedlozima (nacrtima) akata gradskih tijela
	25

	Broj aktivnih radnih tijela Vijeća (povjerenstava, radnih skupina i sl.) 
	8

	Ukupan broj održanih sjednica radnih tijela Vijeća
	15

	Uobičajeno vrijeme održavanja sjednica Vijeća
	17:00








Prisustvovanje sjednicama Vijeća:
	Prezime
	Ime
	Broj i datum sjednice
	 
	 
	 
	 
	 
	 

	
	
	35.(31.01.2020.)
	36.(18.02.2020.)
	37.(19.03.2020.)
	38.(21.05.2020.)
	39.(28.05.2020.)
	40.(30.06.2020.)
	41.(30.07.2020.)
	42.(31.08.2020.)
	43.(22.09.2020.)
	44.(29.10.2020.)
	45.(19.11.2020.)
	46.(17.12.2020.)

	BOGDAN 
	LUKA
	+
	+
	+
	+
	-
	+
	+
	+
	-
	+
	+
	+

	PEČKAJ VUKOVIĆ 
	DIANA
	+
	+
	+
	+
	+
	+
	+
	+
	+
	+
	+
	+

	MARINOVIĆ
	MARIJA
	+
	+
	-
	+
	+
	+
	+
	+
	+
	+
	+
	+

	PAŽUR 
	TIN
	-
	+
	+
	+
	+
	+
	+
	+
	+
	+
	+
	+

	GAZZARI
	MARIJA
	+
	+
	+
	+
	+
	+
	+
	+
	+
	+
	+
	+

	MILOVIĆ
	MIREN
	+
	+
	+
	+
	+
	+
	+
	+
	+
	+
	+
	+

	BOBAN 
	NADA
	+
	+
	-
	-
	+
	+
	+
	+
	+
	+
	+
	+

	BOSAK
	DEJAN
	-
	+
	+
	+
	+
	+
	+
	-
	+
	+
	+
	+

	DŽAJO
	MIRJANA
	+
	+
	+
	+
	+
	+
	+
	+
	+
	+
	+
	+

	OREŠKI
	TOMISLAV
	+
	+
	+
	+
	+
	+
	+
	+
	+
	+
	+
	+

	MARKOVIĆ
	NEVEN
	+
	-
	+
	+
	+
	+
	+
	+
	+
	+
	+
	+

	RAUKAR - GAMULIN
	NEDA
	+
	+
	+
	+
	+
	-
	+
	-
	-
	+
	-
	+

	TOTH
	VLASTA
	+
	+
	+
	+
	+
	+
	+
	+
	+
	+
	+
	+

	HOLJEVAC
	TATJANA
	+
	+
	-
	-
	-
	-
	-
	-
	-
	+
	-
	+

	[bookmark: _Hlk61428024]PUŠKARIĆ
	KONRAD
	 +
	 +
	 +
	+ 
	 +
	 +
	 +
	 +
	 +
	 +
	 -
	

	RADIČEVIĆ 
	MIRA
	 
	 
	 
	 
	 
	 
	 
	 
	 
	 
	 
	 +








b) radna tijela Vijeća

          I. Odbor za male komunalne aktivnosti (5 članova)
         II. Odbor za predstavke i pritužbe građana (5 članova)
        III. Odbor za imenovanje javno prometnih površina (5 članova)
        IV. Odbor za gospodarski razvoj, komunalno gospodarstvo i promet  (5 članova)
         V. Odbor za kulturu (5 članova)
        VI. Odbor za obrazovanje i  mlade (5 članova)
       VII. Odbor za zaštitu okoliša i prostorno uređenje (5 članova)
        VIII. Odbor za zaštitu životinja (5 članova) 

c) predsjednik Vijeća

(1) Predsjednik Vijeća:

1. predstavlja Gradsku četvrt i Vijeće;
2. saziva sjednice Vijeća, predlaže dnevni red, predsjeda sjednicama Vijeća i
    potpisuje akte Vijeća;
3. provodi i osigurava provođenje odluka Vijeća te izvješćuje o provođenju 
    odluka Vijeća;
4. surađuje s gradonačelnikom i predsjednikom Gradske skupštine;
5. brine se o provedbi akata što se odnose na rad Gradske četvrti;
6. sudjeluje u provođenju mjera civilne zaštite kao zapovjednik Civilne zaštite
    Gradske četvrti;
7. informira građane o pitanjima važnim za Gradsku četvrt;
8. koordinira rad predsjednika vijeća mjesnih odbora na području Gradske četvrti;
9. obavlja i druge poslove koje mu povjeri Vijeće;
10. predsjednik je Vijeća za prevenciju Gradske četvrti Gornji grad-Medveščak – 
      sudjeluje u provođenju preventivnih mjera s policijskom upravom zagrebačkom 
      i I. i V. Policijskom postajom.

(2) Predsjednik Vijeća odgovara za svoj rad Vijeću.
(3) Za obavljanje poslova iz samouprave djelokruga Grada Zagreba koji su 
      povjereni Vijeću, predsjednik Vijeća odgovara gradonačelniku Grada Zagreba.

	Predsjednik Vijeća Gradske četvrti Gornji grad - Medveščak obavljao je svoje dužnosti sukladno Statutu Grada Zagreba i Pravilima Gradske četvrti Gornji grad – Medveščak I Poslovniku o radu Vijeća Gradske četvrti.  Predsjednik Vijeća svoju dužnost obavlja volonterski.
	Tijekom godine obavljani su razgovori s građanima kako u uredu tako i na samom terenu radi uvida u konkretne probleme; obilaženje gradske četvrti radi praćenja aktivnosti radova kako MKA tako i svih drugih koji su se odvijali na području četvrti. Prisustvovanje raznim sastancima u prostorima gradskih tijela, trgovačkim društvima, Gradskim uredima, zavodima i službama; ustanovama na području četvrti, vođenjem Koordinacije u Gradskoj četvrti, sa predsjednicima vijeća mjesnih odbora, prisustvo Koordinacijama predsjednika Vijeća Gradskih četvrti s Gradonačelnikom,   predsjednikom Gradske Skupštine i pročelnicima Gradskih ureda, te redovno na sjednicama Skupštine Grada Zagreba.
            Tijekom 2020. g. predsjednica je održala ukupno 7 sjednica Koordinacije predsjednika Gradske četvrti s predsjednicima mjesnih odbora s područja Gradske četvrti. Između ostalog razgovaralo se  skrbi o prostorima mjesne samouprave, mjerama za poboljšanje prikupljanja otpada, realizaciji Plana komunlanih aktivnosti kao i o prijedlozima prioriteta za izradu Plana komunalnih aktivnosti u 2021. Koordinacija s predsjednicima mjesnih odbora značajno doprinosi prepoznavanju najvažnijih problema na pojedinim dijelovima Gradske četvrti kao i dogovoru zajedničkog rješavanja i planiranja aktivnsti.  Time se i Vijeću Gradske četvrti olakšava utvrđivanje prioritetnih potreba i izrada Plana komunalnih aktivnosti prema potrebama i željama koje izražavaju sami građani. 
	Uz navedene redovite obveze i aktivnosti predsjednika treba navesti i nazočnost  prigodnim priredbama, predstavljanjima, smotrama, sastancima i skupštinama raznih društva i udruga. Također, u neposrednim kontaktima ostvarena je dobra suradnja i koordinacija sa gradskim zastupnicima radi rješavanja problema četvrti odnosno uvrštavanja u Programe – održavanja, gradnje objekata i uređenja objekata komunalne infrastrukture na području Grada Zagreba vezano za probleme Gradske četvrti. Nastojalo se je u planove Gradskog ureda za prostorno uređenje, izgradnju Grada, komunalne poslove i promet uvrstiti rješenja koja poboljšavaju uvjete i kvalitetu života stanovnika četvrti. Veliki dio zahtjeva je uvršten u planove, ali, zbog različitih razloga, realiziran je samo jedan dio.

d) potpredsjednik Vijeća

(1) Potpredsjednik Vijeća:
1. zamjenjuje predsjednika Vijeća u slučaju njegove spriječenosti ili odsutnosti;
2. pomaže predsjedniku Vijeća u radu;
3. obavlja poslove iz djelokruga predsjednika Vijeća što mu ih povjeri predsjednik
    Vijeća.
   (2) Za vrijeme dok zamjenjuje predsjednika Vijeća, predsjednik ima prava i 
        dužnosti predsjednika.
   (3) Pri obavljanju povjerenih poslova potpredsjednik je dužan pridržavati se 
         predsjednikovih uputa.

	Potpredsjednik/ca  Vijeća obavljali su svoje dužnosti sukladno Statutu Grada Zagreba i Pravilima Gradske četvrti Gornji grad - Medveščak. Pomagali su Predsjedniku Vijeća u radu, te su obavljali sve poslove koji su im bili povjereni. Doprinijeli su djelovanju Vijeća zajedničkim radom i dogovaranjem s predsjednikom Vijeća odnosno suradnjom s gradskim tijelima, gradskim  trgovačkim društvima i ustanovama.

e) članovi Vijeća imaju prava i dužnosti utvrđene Statutom, Pravilma  i Poslovnikom a osobito:

1. prisustvovati sjednicama Vijeća;
2. predlagati Vijeću razmatranje pojedinih pitanja iz njegova djelokruga;
3. raspravljati i izjašnjavati se o svim pitanjima koja su na dnevnom redu
    Vijeća te o njima odlučivati;
            4. predlagati donošenje akata iz djelokruga Vijeća, ako posebnim propisima 
              nije drukčije određeno;
            5. podnositi amandmane na prijedloge akata;
          prisustvovati sjednicama Vijeća i radnih tijela kojih je član i sudjelovati u 
          njihovu radu
            6. tražiti i dobiti podatke i obavijesti od tijela Grada Zagreba i gradskih 
                upravnih tijela potrebne za obavljanje dužnosti člana Vijeća te, s tim u vezi,
                koristiti njihove stručne i tehničke usluge;
 7.postavljati pitanja i tražiti obavijesti na sjednici Vijeća ili ih uputiti u pisanom obliku i 
     na njih dobiti odgovor;. 
            8. ako član Vijeća nije zadovoljan odgovorom, može tražiti daljnja 
               pojašnjenja, odnosno o tome predložiti raspravu na sjednici Vijeća;
            9. biti biran i prihvatiti izbor u radna tijela Vijeća.

	Vijećnici Vijeća Gradske četvrti Gornji grad - Medveščak obavljali su svoje dužnosti sukladno Statutu Grada Zagreba, Pravilima Gradske četvrti Gornji grad - Medveščak i Poslovniku o radu Vijeća. Vijećnici su na sjednicama Vijeća sudjelovali u raspravama i iznošenju prijedloga i inicijativa. Također bili su aktivni na području svoje mjesne samouprave razgovarajući s građanima, obilazeći teren radi pripreme malih komunalnih akcija i uočavanja svih problema na četvrti te  svojim inicijativama dali su doprinos za unapređenje rada i funkcioniranja Vijeća Gradske četvrti i mjesne samouprave.
	Posebno treba istaknuti iz godine u godinu sve veće zajedništvo u rješavanju konkretnih problema i potreba građana u cijeloj gradskoj četvrti.


III. SADRŽAJ RADA VIJEĆA

Vijeće Gradske četvrti Gornji grad - Medveščak je tijekom 2020. donijelo sukladno Statutu Grada Zagreba: Godišnji izvještaj o izvršenju Financijskog plana Gradske četvrti za 2019., Izvješće o radu Vijeća za 2020. godinu, Financijski plan za 2020.,  Plan komunalnih aktivnosti za 2020., te Izmjenu Plana komunalnih aktivnosti za 2020., 29. listopada 2020.(smanjena sredstva za 1.320.000,00kn) i  Program rada za 2020., Tijekom protekle godine Vijeće, odnosno pojedini članovi i odgovarajuća radna tijela Vijeća su se intenzivno bavili rješenjima pitanja od interesa za područje Gradske četvrti u postupcima izrade i donošenja prostornih i drugih planskih dokumenata i njihova ostvarenja. Vijeće je odgovornim upravljanjem prostorima mjesnih samouprava poticalo realizaciju različitih aktivnosti i programa javnih ustanova, udruga i udruženja građana. Prema Zaključku o prostorima mjesne samouprave (Službeni glasnik Grada Zagreba 8/17, 1/18 i 14/19) vijeća mjesnih odbora donose godišnji plan korištenja prostora na sjednici temeljem zahtjeva korisnika. Vijeće nastoji a u suradnji s vijećima mjesnih odbora što kvalitetnije zastupati interese građana, i izaći im u susret za njih povoljnjim rješenjima. Za to je potrebna suradnja s drugim gradskim uredima s kojima Vijeće usko surađuje.  
	Vijeće Gradske četvrti Gornji grad - Medveščak ističe dobru suradnju s institucijama koje se nalaze na području Gradske četvrti: dječjim vrtićima, osnovnim i srednjim školama, domom za starije i nemoće, crkvama te  Policijskom upravom zagrebačkom, I. i V. Policijskom postajom.
	Vijeće Gradske četvrti Gornji grad - Medveščak je u 2020. godini radilo u skladu sa Statutom Grada Zagreba, te Pravilima i Poslovnikom Gradske četvrti. Svoje dužnosti i obveze ispunjavalo je samostalnim aktima odnosno dokumentima i prijedlozima gradskim tijelima. Kontinuirano su sagledavane potrebe i problemi građana gradske četvrti za poboljšanjem komunalne infrastrukture sa jedne strane, te mogućnosti sa druge kako financija, programa i prioriteta Grada Zagreba posebno društvenih djelatnosti koje su određivale okvire djelovanja Vijeća. Ali i u tim okvirima, kvalitetno djelovanje i doprinos u rješavanju i zadovoljavanju ukupnih potreba građana gradske četvrti bila je zadaća Vijeća.
	 
           Vijeće Gradske četvrti Gornji grad – Medveščak u 2020. raspolagalo je s ukupno 30.984.900,00kn što je u odnosu na 2019. smanjenje za 0,99%.  Plan komunalnih aktivnosti jednim dijelom realiziran sa  98 % (Zrinjevac), te  sa 90 % radovi izvođača Zagrebačke ceste (uređivanje  nogostupa i kolnika). Još su u tijeku izrade projektnih dokumentacija za uređivanje parka Opatovine i Rokova perivoja. Završena je projektna dokumentacija za uređivanje Ulice Ignjata Kristijanovića te je konačno realizirana i semaforizacija Ulice Stjepana Babonića i Voćarske ceste.  Tijekom 2020. Vijeće je organiziralo i održalo tematske sjednice na temu: Provođenje i održavanje čistoće na području Gradske četvrti Gornji grad – Medveščak s predstavnicima Zagrebačkog holdinga Podružnice Čistoća, i Prijedlog regulacije prometa u zoni Grškovićeva – Mesićeva – Vramčeva s predstavnicima Gradskog ureda za prostorno uređenje, izgradnju Grada , graditeljstvo, komunalne poslove i promet i projektantske tvrtke Elipsa – SZ. Uređeno je dječje igralište na Tuškancu s odvojenim dijelom street workout parka za 816.000,00kn; dječje igralište u Ulici Antuna Vramca za 353.300,00 kn. Završena je i III. faza uređivanja parkirnih mjesta u drvoredu ulice Medveščak od Ulice M. Sinkovića do Gupčeve zvijezde), 774.100,00 kn. Od sportskih igrališta uređeno je košarkaško igralište i sportsko igralište kod Centra za rehabilitaciju Zagreb na Orlovcu.  Najveći radovi su bili na dječjem igralištu Dječjeg vrtića Tatjane Marinić, PO u Ulici I.G. Kovačića 31, gdje su se prvo izvodili građevinski radovi koji su prethodili rekonstrukciji, u iznosu od 1.102.000,00kn. Od javno prometnih površina značajno je spomenuti uređivanje nogostupa Mirogojske ceste od kbr. 11 do Ksaverske ceste i Remetske ceste od kbr 5 do 19. 
           Svakako je bitno napomenuti da je Vijeće  bilo angažirano  za vrijeme COVIDA-a i potresa u Gradu Zagrebu, te poplavama. Razornim potresom od 22. ožujka 2021. a zbog oštećenja objekta u Draškovićevoj 15, Gradska četvrt privremeno je odselila u prostorije Mjesne samouprave Gupčeva zvijezda na Ksaver 203. Stožer Civilne zaštite Gradske četvrti našim građanima izdavao je propusnice koji iz vitalnih obiteljskih razloga  (briga o djeci i starijima izvan mjesta prebivališta),svakim radnim danom od 9,00 do 15,00 sati. E-Propusnice su preko vikenda, te radnim danima iza 15,00 sati izdavale od kuće na temelju zahtjeva upućenih e-poštom. Ukupno je izdano 4.658 propusnica. 
Osim izdavanja Propusnica Gradska četvrt Gornji grad - Medveščak je četiri tjedana sudjelovala u podjeli građevinskog materijala za žurnu pomoć kod sanacije objekata pogođenih potresom. Od dostavljenog građevinskog materijala podijeljena je sva količina namijenjena za GČ GG Medveščak i GČ Črnomerec te je time zadovoljeno više od 70% građana koji su poslali zahtjeve za pomoć, zadovoljeni su i građani koji su i bez pisanog zahtjeva zatražili pomoć oko sanacije oštećenih objekata. Osim količina s kojima smo mi raspolagali, zaprimili smo i s drugih lokacija građevinski materijal koji je također podijeljen. Nažalost, nismo bili u mogućnosti zadovoljiti sve građane prema traženim količinama već je građevinski materijal podijeljen sukladno raspoloživosti.
Također  za sagledavanje posljedica od poplave Vijeće je formiralo tri radne grupe koje su obavljale očevid na objektima stradalim od poplave od 23. srpnja 2020. do kraja listopada 2020. Za to vrijeme obišli su 148 objekata te o istima predali izvještaj Gradskom uredu za mjesnu samoupravu. 
            U 2020. započeli su obilasci Gradske četvrti odnosno mjesnih odbora od strane gradonačelnika Grada Zagreba, predstavnika Zagrebačkog holdinga d.o.o.,  gradskih ureda, predsjednika Vijeća Gradske četvrti i predsjednika  mjesnih odbora  kako bi se na samome terenu evidentirali i eventualno (što žurnije) riješili problemi građana.  Na našoj Gradskoj četvrti obavljeno je do sada 6 obilazaka. 
Planirana  sredstva  za održavanje komunalne infrastrukture na području Gradske četvrti Gornji grad – Medveščak u 2020. bilo je planirano srestava u iznosu od 14.934.900,00 i to za odvodnju atmosferskih voda, čišćenje javnih površina, održavanje javnih površina i  održavanje nerazvrstanih cesta.


IV. ZAKLJUČNE OCJENE

	IV. ZAKLJUČNE OCJENE

	Možemo zaključiti da je 2020. bila izuzetno zahtjevna  uslijed nepogoda koje su pogodile grad Zagreb  (i šire) počevši s COVID-om , potresom u mjesecu ožujku, poplavom u srpnju pa ponovnim potresom u prosincu. Unatoč teškim vremenima koji su pogodili naš Grad tj. našu Gradsku četvrt i naše sugrađane Vijeće je uspješno odradilo sve zadatke  kojima su se rješavali ili barem umanjili problemi naših sugrađana. Vijeće je pokazalo zavidan nivo zajedničke suradnje svih vijećnika Vijeća Gradske četvrti i vijeća mjesnih odbora.   
Kao i svake godine tako i u 2020. Vijeće Gradske četvrti Gornji grad – Medveščak nastojalo je ostvariti  poboljšanja i doprinijeti razvoju mjesne samouprave, što više kontaktirati s građanima i upoznati njihove problema kako bi se pristupilo njihovom rješavanju. Mogućnosti i načini rješavanja problema građana i poboljšanje kvalitete života na području gradske četvrti su najvažniji faktori ili kriteriji po kojima možemo ocjenjivati rad Vijeća i rezultate u protekloj godini. Iako Vijeće nastoji što žurnije rješavati zahtjeve građana, nažalost ponekad nije u mogućnosti zbog toga što se pojedina pitanja tj. problematika rješava u suradnji s drugim nadležnim gradskim uredima  a što ponekad rezultira i predugim čekanjem odgovora ili reagiranjem na problem. U tom slučaju Vijeća nastoji požurnicama  ubrzati djelovanje drugih gradskih ureda. Svakako je i nadalje potrebno raditi iskorake u poboljšavanju rada, uvjeta i resursa kako financijskih, ljudskih, tehničkih i materijalnih; upornošću i zalaganjem odnosno radom. Na žalost Vijeće niti u 2020. putem Plana komunalnih aktivnosti  nije bilo u mogućnosti zadovoljiti sve zahtjeve i potrebe građana za uređivanjem  javno prometnih površina, dječjih i školskih igrališta odnosno u potpunosti poboljšati komunalni standard i društveni život građana s jedne strane i ograničenih financijskih sredstava kojima raspolaže Vijeće. Stoga, za veće akcije koje iziskuju veća financijska sredstva Vijeće predlaže i dalje će predlagati u Program građenje komunalne infrastrukture  na području Grada Zagreba (uređivanje Park šume Kraljevec, rekonstrukcija Remetske ceste, izgradnja nogostupa u Bijeničkoj ulici, rekonstrukcija ulice Kraljevec, uređivanje Zelengaja, uređivanje dječjeg igrališta u Bosanskoj ulici, rješavanje imovinsko pravnih poslova).                             

Ad.4. Prijedlog Programa rada Vijeća Gradske četvrti Gornji grad – Medveščak za 2021. 
Predsjednica Vijeća M. Džajo obrazlaže točku dnevnog reda te otvara raspravu. Nakon rasprave u kojoj su sudjelovali U. Raukar-Gamulin, N. Boban i M. Džajo sa:
11 glasova  ZA i 4 SUZDRŽANA  prihvaćen je 
 
PROGRAM RADA VIJEĆA  GRADSKE ČETVRTI
GORNJI GRAD - MEDVEŠČAK  
 ZA 2021. GODINU



1. UVOD

         Djelovanje Vijeća Gradske četvrti Gornji grad - Medveščak obuhvaća:

1. Obavljanje svih zadataka i poslova koji su utvrđeni Statutom Grada Zagreba i Pravilima Gradske četvrti kao i svih drugih poslova iz samoupravnog djelokruga Grada Zagreba koje Vijeću povjeri Gradska Skupština ili Gradonačelnik.
1. Sagledavanje i prepoznavanje problema, potreba i interesa stanovnika Gradske četvrti, zastupanje prioritetnih zajedničkih potreba i interesa i poticanje stalne komunikacije između građana Gradske četvrti, vijeća mjesnih odbora, Vijeća Gradske četvrti, te gradskih upravnih i drugih tijela, u cilju bržeg i učinkovitog poboljšanja kvalitete življenja na području Gradske četvrti  i unapređenja funkcioniranja Grada Zagreba u cjelini. 
1. Planiranje malih komunalnih aktivnosti, asistiranje pri realizaciji i provođenju malih komunalnih  aktivnosti te praćenje i evaluacija realizacije planiranih aktivnosti.
1. Planiranje Programa održavanja komunalne infrastrukture na području Gradske četvrti Gornji grad – Medveščak.

1. TEMELJNI ZADACI I GLAVNI CILJEVI
   
              Vijeće će kroz sve svoje oblike djelovanja nastojati sagledati i prepoznati  probleme, potrebe i interese stanovnika Gradske četvrti  te poticati stalnu komunikaciju između građana i vijeća mjesnih odbora, Vijeća Gradske četvrti, gradskih upravnih tijela te svih podružnica Zagrebačkog holdinga nadležnih za pojedine segmente komunalnih djelatnosti. Temeljem uvida u probleme i potrebe građana Vijeće će dio problema rješavati kroz vlastite aktivnosti i aktivnosti mjesnih odbora, a za veće potrebne zahvate Vijeće će nastojati da se svi takvi konkretni veći problemi prepoznaju na razini Grada Zagreba i njihovo rješavanje predvidi i planira u okviru gradskih planskih dokumenata. 

            Planiranje malih komunalnih aktivnosti  provest će se u okviru raspoloživih sredstava koje je ova Gradske četvrt dobila iz Proračuna Grada Zagreba za 2020. godinu, a koja iznose 30.984.900,00 kn , a što je isto kao i u 2020. Od navedenog iznosa za Program održavanja komunalne infrastrukture na području Gradske četvrti Gornji grad – Medveščak  osigurano je kao i prethodne godine 14.934.900,00 kn.   Pri donošenju Plana komunalnih aktivnosti za 2021. godinu Vijeće Gradske četvrti Gornji grad - Medveščak usko će surađivati s vijećima mjesnih odbora koji predlažu akcije i prioritete nužne za pojedino  područje mjesnog odbora. Svakako će se voditi računa da se na svim dijelovima gradske četvrti i na područjima mjesnh odbora planiraju poboljšanja, uređivanja i održavanje komunalne infrastrukture, i izgradnja ili dogradnja manjih dijelova javnih objekata. Kroz Plan malih komunalnih aktivnosti Gradske četvrti Gornji grad -Medveščak potrebno je da svi mjesni odbori budu približno zastupljeni.  Zbog toga bit će potrebno pojačati suradnju s mjesnim odborima jer se kroz tu suradnju  pospješuje učinkovitost  suradnje s građanima, kao i njihovo sudjelovanje u upravljanju radom Gradske četvrti.  Rad Vijeća Gradske četvrti  u dobroj suradnji s vijećima mjesnih odbora daleko je efikasniji, pravičniji i kvalitetniji, jer prvenstveno izražava volju stanovnika svakog mjesnog odbora u istovjetnom omjeru s jedne strane, a s druge strane olakšava izbor prioritetnih akcija po mjesnim odborima. Nažalost, traženja i potrebe  građana u odnosu na financijske mogućnosti (iako su financijska sredstva povećana)  odnosno sredstva koje ovo Vijeća dobiva iz Proračuna Grada Zagreba, i nadalje su premala,  pa samim time zadatak određivanja prioriteta pri rješavanju određenih problema nije nimalo jednostavan. 
          Ističemo da na Gornjem gradu – Medveščaku postoji potreba i za niz većih  i značajnijih zahvata  koji po svom opsegu i značaju te potrebnim financijskim sredstvima daleko premašuju okvire malih komunalnih aktivnosti. Osobito se navedeno odnosi na kupnju zemljišta za izgradnju fiksnog reciklažnog dvorišta (Gradska četvrt ima jedno mobilno reciklažno dvorište koje ne zadovoljava potrebe stanovnika); kupnju ili zamjenu zemljišta za izgradnju objekta za potrebe Mjesne samouprave Kraljevec; rekonstrukcija ulice Kraljevec; rekonstrukcija ulice Remetski kamenjak, rekonstrukcija Schlosserovih stuba, uređivanje park šume Kraljevec s potokom, izrada projekta i izgradnja potpornog zida u Ulici Pavla Radića kod kbr. 44 cca 25m. Sve navedeno su prijedlozi kapitalnih ulaganja u Gradskoj četvrti 2021. Vezano za ove veće potrebne zahvate aktivnosti Vijeća biti će i nadalje usmjerene  da se svi konkretni problemi  prepoznaju na razini Grada Zagreba i njihovo rješavanje predvidi i planira u okviru gradskih planskih dokumenata. Vijeće će  stoga predlagati rješenja u postupcima izrade dokumenata prostornog planiranja, zatim predlagati  planiranje rješavanja imovinsko pravnih odnosa i izrade potrebne projektne i tehničke dokumentacije uz pribavljanje građevinskih dozvola te, konačno, predlagati uvrštavanje pojedinih objekata i zahvata u gradske planove održavanja i izgradnje. Pojedine segmente u realizaciji ovih većih akcija (projektna dokumentacija i slično) Vijeće će moći pratiti i  u manjem obimu realizirati i kroz svoje godišnje planove malih komunalnih aktivnosti. Prije svega ovdje mislimo na poduzimanje svih potrebnih radnji i poticanje i nastavljanje već započetih aktivnosti nadležnih gradskih tijela vezano za:
izradu tehničke dokumentacije za rekonstrukciju dijela ulice Kraljevec i Zelengaja, radovi na javnoj rasvjeti u ulici Pantovčak, , Kozarčevim stubama i okretištu Mihaljevac;  rekonstrukciju tramvajskog okretišta Mihaljevac; izradu tehničke dokumentacije za izgradnju nogostupa na Bijeničkoj cesti; rekonstrukciju Ulice Vale Vouka; postavljanje nadstrešnica na autobusnim i tramvajskim stajalištima; planiranje i izgradnju nogostupa i kolnika zajedno sa sustavom odvodnje oborinskih voda sa prometnih površina u ulicama Donje Prekrižje i Kraljevec (gornji); daljnje uređivanje javnih stuba; uređivanje i održavanje objekata i uređaja komunalne infrastrukture koji se odnose na odvodnju atmosferskih voda, čišćenje javnih površina, održavanje gradskih parkova i ostalih ozelenjenih površina i redovno održavanje nerazvrstanih cesta na području Gradske četvrti; u suradnji s Hrvatskim šumama inicirati uređivanje Park šume Park šume Kraljevec i Remetski kamenjak;  izgradnju sportsko rekreativnih sadržaja, šumskih staza i putem tih staza povezivanje zone Krematorija sa područjem Mihaljevca odnosno Gračana; planiranje uspostava dodatnih parkirališnih mjesta gdje za to postoje mogućnosti te planiranje i izgradnja mreže biciklističkih staza; rješavanje problema prostora za rad mjesnih odbora kroz tekuće održavanje,  uređivanje prostora MO Kraljevec po okončanju postupka sklapanja Ugovora o zakupu s RH, odnosno Državnim uredom za upravljanje državnom imovinom, ukupne površine 135,64m², ili izgradnja novog višenamjenskog objekta  (u dogovoru s drugim gradskim uredima) za osiguravanje prostornih uvjeta za djelovanje udruga i građana u suradnji s mjesnim odborima. 

Vijeće će inicirati, organizirati i provoditi aktivnosti, programe i projekate u kulturno - zabavnom životu, sportsko - rekreativnim aktivnostima, aktivnostima tehničke kulture, promicanju zdravlja i prevencije bolesti, akcijama očuvanja okoliša i aktivnostima u održivom razvoju, aktivnostima brige o djeci i mladima njihovom odgoju i obrazovanju, aktivnostima u području skrbi o osobama treće životne dobi, a koji su nedovoljo ili uopće nisu obuhvaćeni drugim programima te ga uputiti nadležnim uredima na provođenje. 
Osobito je važno sudjelovanje Vijeća u poboljšavanju sustava zbrinjavanja otpada i organiziranju selektivnog prikupljanja i odvoza otpada u zone za zbrinjavanje i reciklažu otpada. 
Također,  Vijeće će svakako raditi na poboljšanju suradnje sa svim gradskim uredima i podružnicama Zagrebačkog holdinga  d.o.o. te ostalim institucijama. 

             Manje probleme vezane uz zadovoljavanje potreba građana, osobito u dijelu održavanja i izgradnje komunalne infrastrukture, javnih i zelenih površina i sportskih i dječjih igrališta Vijeće će, kao i do sada, moći rješavati samostalno odnosno u suradnji s mjesnim odborima  u okviru raspoloživih financijskih mogućnosti.  

III . ZADACI I ROKOVI
         
      Vijeće će na svojim sjednicama tijekom 2021. godine, u naznačenim rokovima, raspraviti i donijeti odgovarajuće akte, osobito o sljedećim pitanjima:

1. Izvješće o radu Vijeća u 2020. godini i Program rada Vijeća za 2021. godinu

                                                                                                             Rok: veljača - ožujak

1. Financijski plan za 2021. godinu 

                                                                                                       Rok: siječanj

1. Plan komunalnih aktivnosti  Gradske četvrti Gornji grad - Medveščak

                                                                                                              Rok: veljača - ožujak

1. Praćenje realizacije Plana malih komunalnih akcija

                                                                                                              Rok: kontinuirano

1. Program održavanja komunalne infrastrukture na području Gradske četvrti Gornji grad – Medveščak u 2021. 

                                                                                                              Rok: siječanj 

1. Praćenje realizacije Programa održavanja komunalne infrastrukture na području Gradske četvrti Gornji grad – Medveščak 
 
                                                                                                              Rok: kontinuirano

1. Raspravljati o mjerama za unapređenje stanja u prostoru u Gradu Zagrebu i 
         prijedlozima urbanističkih planova uređenja u Gradskoj četvrti
                       
                                                                                                   Rok: po potrebi

1. Pratiti stanje objekata mjesnih odbora i drugih prostora namijenjenih korištenju 
      građana na području Gradske četvrti i poduzimati potrebne mjere izgradnje, sanancije, 
      uređivanja i opremanja tih objekata i prostora

                                                                                                  Rok: kvartalno

1. Informirati o godišnjim planovima gradskih upravnih tijela i podružnica Zagrebačkog
       Holdinga d.o.o., i njihovoj realizaciji na području Gradske četvrti

                                                                                                  Rok: po potrebi

1. Razmatrati načine i dinamiku korištenja sredstava namijenjenih Gradskoj četvrti u 
      Gradskom proračunu
                                                                                                    
                                                                                                   Rok: kvartalno

1. Održavati koordinacije mjesnih odbora Gradske četvrti
                                                                                                         
                                                                             Rok: prije održavanja sjednica VGČ – a , i 
                                                                                      po potrebi

1.   Donošenje zaključaka o načinu angažiranja članova Vijeća u praćenju stanja u pojedinim dijelovima Gradske četvrti (zaduženjima, dežurstvima u mjesnim samoupravama, praćenje problema u komunalnoj infrastrukturi,  aktivno uključivanje u rad odbora – radnih tijela Vijeća Gradske četvrti)

                                                                                                      Rok: kontinuirano

1. Prikupljati prijedloge za Popis prioritetni potreba za Plan malih komunalnih
        aktivnosti Gradske četvrti za 2022. godinu

                                                                                                      Rok: kontinuirano

1. Utvrditi prijedloge za planove podružnica Zagrebačkog holdinga d.o.o. i gradskih 
       ureda za 2022. godinu
                            
                                                                                                           Rok: listopad - studeni

1. Raspravljati o sadržaju i načinu rada Vijeća s prijedlogom mjera za poboljšanje  rada
                                                                                                         
                                                                                                             Rok: kontinuirano

1. Informirati o stanju objekata predškolskog odgoja i obrazovanja, javnog zdravstva,
      socijalne skrbi, kulture, tehničke kulture i sporta

                                                                                                     Rok: po potrebi
 
1. Utvrditi prijedloge prioriteta malih komunalnih aktivnosti  za 2022. godinu
         
                                                                                                           Rok: rujan - listopad

1. Informirati o stanju sigurnosti  na području Gradske četvrti  
  (suradnja s I. PP – Centar  i V. PP- Medveščak)
 
                                                                                                           Rok: kvartalno

       Vijeće će osim o navedenom, tijekom godine raspravljati i davati svoja mišljenja na 
akte Gradske skupštine Grada Zagreba i drugih gradskih tijela koji su direktno vezani za područje Gradske četvrti Gornji grad – Medveščak ili su od općeg interesa Grada Zagreba.          Također,  Vijeće će organizirati temetske sjednice ili prezentacije ovisno o interesu i aktualnoj problematici na zahtjev vijećnika. Zbog uzajamne tijesne povezanosti dinamike rada  Vijeća i rada Gradonačelnika, kao i gradskih upravnih tijela i trgovačkih društava, u ovom programu rokove realizacije pojedinih zadataka potrebno je shvatiti kao načelno poželjne. 
                                                                                                                   
Ad.5. Prijedlog zaključka o prometnoj problematici na području Mjesnog odbora Gornji grad    

Predsjednica Vijeća M. Džajo obrazlaže točku dnevnog reda te otvara raspravu u kojoj sudjeluju V.Toth, U. Raukar-Gamulin i L. Bogdan.
 L. Bogdana predlaže da se organizira sastanak na koji će biti pozvani predstavnici  Ministarstva unutarnjih poslova, Gradskog ureda za prostorno uređenje, izgradnju Grada, graditeljstvo, komunalne poslove i promet, Sektor za promet i predsjednika Mjesnog odbora, kako bih se našlo rješenje za regulaciju prometa na Gornjem gradu. Prijedlog je jednoglasno prihvaćen sa: 
15 glasova ZA 

Ad.6. Zahtjev  za uklanjanje ležećih policajaca u ulici Pantovčak 63

Predsjednica Vijeća M. Džajo obrazlaže točku dnevnog reda te otvara raspravu. Rasprave nije bilo,  te sa :
6 glasova ZA
5 PROTIV i
4 SUZDRŽANA 
ne donosi 
ZAKLJUČAK
o prijedlogu za uklanjanje prometnih izbočina  u ulici Pantovčak  kod kbr. 63 

Nakon obavljenog glasovanja Vijeće se složilo da se zbog blizine Osnovne škole Pantovčak isti ne uklone već da se iznađe povoljnije rješenje  koje bi  ograničilo brzinu vozača. O zahtjevu neka se očituje Vijeća Mjesnog odbora „Stjepan Radić“, a konačno da se o predmetnom očituje i nadležni gradski ured.

Otišao N. Marković u 17,45





Ad. 7. Prijedlog zaključka o sigurnosti škola i vrtića 

Predsjednica Vijeća M. Džajo obrazlaže točku dnevnog reda te otvara raspravu. U raspravi sudjeluju U. Raukar-Gamulin i N. Boban. Dogovoreno je da će se Zaključak podijeliti na dva zasebna Zaključka te su  Jednoglasno sa 14 glasova ZA doneseni sljedeći zaključci:


ZAKLJUČAK
o sigurnosti objekata dječjih vrtića, osnovnih i srednjih škola


1. Vijeće je raspravljalo o stanju objekata odnosno stupnju sigurnosti dječjih vrtića te osnovnih i srednjih škola nakon potresa na području Gradske četvrti Gornji grad – Medveščak.  

2. Vijeće traži da se isti pregledaju od strane neovisnih, ovlaštenih statičara prema listi prioriteta oštećenje navedenih objekata te da se  Vijeću , školama  i vrtićima dostave rezultati procjene. 

3. Vijeće predlaže da se isti objave na web stranicama Grada Zagreba.  

4. Ovaj će zaključak biti dostavljen Gradskom uredu za obrazovanje, Gradskom uredu za  mjesnu samoupravu, i  gradonačelniku. 


ZAKLJUČAK
o stanju javnih nerazvrstanih cesta i puteva 


1. [bookmark: _Hlk62213677]Vijeće je raspravljalo o stanju prohodnosti  javnih nerazvrstanih cesta i puteva na području Gradske četvrti Gornji grad – Medveščak ( nakon potresa  bilo je dosta neprohodnih zbog oštećenja objekata a danas zbog radova na istima) . 

2. Vijeće traži očitovanje o prohodnosti javnih nerazvrstanih cesta i puteva na području Gradske četvrti Gornji grad – Medveščak.  

3. Ovaj će zaključak biti dostavljen Gradskom uredu za  mjesnu samoupravu, i  gradonačelniku. 
[bookmark: _GoBack] 
Ad.8. Pitanja, prijedlozi i obavijesti

L. Bogdan predlaže da VGČ zatraži sastanak tj. primanje kod direktora  Fonda za obnovu grada Zagreba sa ciljem dogovora oko prezentacije prijave na Fond za obnovu grada Zagreba po Mjesnim odborima, kako bi građani bili informirani kako se prijaviti za obnovu
N. Boban smatra da link treba ići preko Mjesne samouprave budući da će MS educirati građane po prostorima MO
U. Raukar - Gamulin ukazuje na problem zatvorenog prolaza (puta) u Ul. S. Babonića kbr. 87-89 koji prelazi preko crkvenog terena . Traži da se ispita tko je zatvorio prolaz. 
N.Boban predlaže da se prvo utvrdi vlasništvo posjeda zbog daljnjeg postupanja. 
M. Džajo – upoznaje vijećnike s odgovorom vezan uz zaključak sa 44. sjednice,  obilježavanje parkirališnih mjesta te uspostavi zone naplate parkiranja (Ulica Zelengaj, kod križanja s ulicom Kraljevec).


Završeno u 18:15 sati.
KLASA: 026-02/21-001/39
URBROJ: 251-06-11-7-21-10
U Zagrebu, 21. siječanj 2021. 

         Predsjednica Vijeća Gradske četvrti
                 Gornji grad – Medveščak 
                         Mirjana Džajo

